Stoga se predlaže produljenje mjere do 31. prosinca 2020. ili do stupanja na snagu direktive o izmjeni odredaba Direktive o PDV-u o posebnoj odredbi za mala poduzeća.

Odstupanja od Direktive o PDV-u uvijek bi trebala biti vremenski ograničena kako bi se mogli ocijeniti njihovi učinci. Nadalje, odredbe članaka od 281. do 294. Direktive o PDV-u o posebnoj odredbi za mala poduzeća trenutačno se preispituju. Kako je najavljeno u akcijskom planu o PDV-u i Programu rada Komisije za 2017., Komisija bi do kraja 2017. trebala predstaviti prijedlog u obliku opsežnog paketa mjera za pojednostavnjenje.

Uzimajući u obzir da je Latvija sedam godina imala odobrenje da od obveze plaćanja PDV-a izuzima porezne obveznike čiji godišnji promet ne prelazi prag od 50 000 EUR i da je ponovno procijenila situaciju, niži prag čini se prihvatljivim. Stoga se predlaže da se Latviji odobri snižavanje praga za izuzeće za mala i srednja poduzeća s 50 000 EUR na 40 000 EUR do najranije 31. prosinca 2020. ili do stupanja na snagu direktive o pragovima godišnjeg prometa ispod kojih se porezni obveznici mogu izuzeti od plaćanja PDV-a.

S obzirom na to da je prag od 50 000 EUR koji trenutačno vrijedi u Latviji znatno viši od pragova u usporednim zemljama, osobito susjednima (45 000 EUR u Litvi i 40 000 EUR u Estoniji), provedena je ponovna procjena pragova za izuzeće od plaćanja PDV-a. Pažljivo su uspoređene koristi od smanjenja troškova porezne uprave i troškova ispunjavanja poreznih obveza u odnosu na narušavanje tržišnog natjecanja do kojeg dolazi zbog različitog statusa poreznih obveznika koji su iznad, odnosno ispod praga PDV-a.

Prema informacijama koje je dostavila Latvija smanjenje praga za izuzeće od plaćanja PDV-a s 50 000 EUR na 40 000 EUR dovelo bi do povećanja broja registriranih obveznika PDV-a za 650, uglavnom u sektorima koji pružaju pravne i računovodstvene usluge, maloprodaji s izuzetkom automobila i motocikala, te poreznih obveznika koji se bave ratarstvom i stočarstvom, lovom i srodnim uslužnim djelatnostima.

Latvija tvrdi da utvrđivanje praga u iznosu od 40 000 EUR neće imati bitan utjecaj na prihode od PDV-a. S druge strane, prema analizi prijava PDV-a koje podnose gospodarski subjekti s godišnjim prometom od 40 000 EUR do 50 000 EUR, uvođenjem praga od 40 000 EUR za prijavu PDV ukupni prihod od PDV-a povećat će se za 5,9 milijuna EUR.

3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

(6)Budući da se odredbe članaka od 281. do 294. Direktive 2006/112/EZ o posebnoj odredbi za mala poduzeća preispituju, moguće je da će direktiva o izmjeni tih odredbi Direktive 2006/112/EZ stupiti na snagu prije isteka razdoblja valjanosti odstupanja.

(5)S obzirom na to da bi se zbog smanjenog praga trebale smanjiti obveze povezane s PDV-om, a time i administrativni troškovi za mala poduzeća, Latviji bi trebalo odobriti da tu mjeru primjenjuje u ograničenom razdoblju. Porezni obveznici trebali bi i dalje imati mogućnost odlučiti se za uobičajene odredbe o PDV-u.

(3)Dopisom evidentiranim u Komisiji 3. srpnja 2017. Latvija je zatražila odobrenje za mjeru odstupanja od članka 287. stavka 10. Direktive 2006/112/EZ kako bi nastavila s odstupanjem od članka 287. stavka 10. Direktive 2006/112/EZ te smanjenje praga za oslobođenje od plaćanja PDV-a na 40 000 EUR. Tom bi mjerom ti porezni obveznici bili izuzeti od nekih ili svih obveza povezanih s PDV-om navedenih u glavi XI. poglavljima od 2. do 6. Direktive 2006/112/EZ.

(2)Provedbenom odlukom Vijeća 2010/584/EU Latviji je odobreno, kao mjera odstupanja, izuzimanje poreznih obveznika čiji godišnji promet ne prelazi 50 000 EUR do 31. prosinca 2013. Ta je mjera produljena Provedbenom odlukom Vijeća 2014/796/EU, a istječe 31. prosinca 2017.

DONIJELO JE OVU ODLUKU:

Članak 1.

Odstupajući od članka 287. stavka 10. Direktive 2006/112/EZ, Republici Latviji odobrava se izuzeće od plaćanja PDV-a za porezne obveznike čiji godišnji promet ne prelazi 40 000 EUR.

Članak 2.

Ova Odluka proizvodi učinke od dana priopćenja.

Ova se Odluka primjenjuje od 1. siječnja 2018. do 31. prosinca 2020. ili do stupanja na snagu direktive o izmjeni članaka od 281. do 294. Direktive 2006/112/EZ kojima se uređuje posebna odredba za mala poduzeća, ovisno o tome što nastupi prije.

Članak 3.

Ova je Odluka upućena Republici Latviji.

Sastavljeno u Bruxellesu